孫春

孫春（），字一元，河南開封府尉氏縣人，軍籍，明朝政治人物。進士出身。

 生平 
早年出身國子生，成化元年（1465年）乙酉科河南鄉試第四十六名。成化十四年（1478年）戊戌科會試第三百二十八名，殿試登進士第二甲第五十四名。拜戶部主事，歷署郎中事員外郎。丁外艱。服闋，實授郎中，尋升知鞏昌府。弘治十八年（1505年）二月升貴州右參政《明孝宗敬皇帝实录卷之二百二十一》：弘治十八年二月，升工部郎中倪阜、河南按察司副使崔文奎、甘肅行太僕寺卿郭紳俱為布政司左參政，雲南左參議郭緒、湖廣荊州府知府吳彥華、四川順慶府知府沈林、保寧府知府姜洪、陝西鞏昌府知府孫春俱為右參政，阜山東；文奎山西；紳、春貴州；彥華、緒四川；林、洪雲南。，正德三年（1508年）六月升廣西右布政使，四年六月转本司左布政使，在廣右頗以老邁龍鍾廢事。五年九月升應天府府尹，六月正月京察得老疾，十二月被科道官员孫禎、吳祺等劾其售賣楠木，諂事焦芳，黷貨求進，七年二月乞致仕。正德十二年五月卒，年七十四《明武宗毅皇帝实录卷之一百四十九》：正德十二年五月，致仕应天府府尹孙春卒。春字一元，河南尉氏县人，成化戊戌进士。授户部主事，历员外郎、郎中，升陕西巩昌府知府。久之，擢贵州右参政，进广西右布政使，转左布政使，寻升应天府府尹。正德癸酉致仕，至是卒，赐祭葬如例。春居官无赫赫声，在广右颇以龙钟废事，在应天，言者劾其黩货求进，竟坐是以去，时论鄙之。《尉氏縣志》卷五：侯觀《大明嘉議大夫應天府尹孫公合葬志銘》正德丁丑九月二十日，致仕应天府尹孙公卒。讣闻，天子遣官祭，敕有司营圹。其子绳祖抵京师请予铭，将葬公于尉氏柏岗之原，举公配宜人任氏合葬焉。绳祖持状茕然蹐门，予读之哀。呜呼！予与公同年举进士，及今四十余年，诸同年沦落殆尽，而公复已矣，可哀也！夫孙氏为尉氏望族，曾大父讳恩，不仕。大父讳贞，为两淮运判。父讳瑛，以公贵，封户部主事，赠署郎中事员外郎。母马氏再赠宜人。公讳春，字一元。生有异质，为诸生、开封郡庠。性刚直寡合，独嗜学不倦。成化乙酉领乡荐，戊戌举进士。拜户部主事，历署郎中事员外郎。丁外艰。服阕，实授郎中，寻升知巩昌府。巩昌地邻番族，职无不举。副使王云凤、御史王凯，奏公“仁爱如廉范，劝课如龚遂，抚字如阳城，清直如包拯。”巡抚都御史周公季麟、督节都御史李公繸，各奏公“政绩伟异”。给白金、綵币以旌。任将满，升贵州左参政。奉敕提督粮储三载，升广西右布政使，寻转左布政使。御史陶煦言公“事体练达，才识老成”。复将三载，升应天府尹。岁余，言官误劾公“尝媚大臣，市楠木”。公具疏白事始末，遂恳乞致仕。时年已六十九矣。径还汴，治城南草堂，集诸耆英，日巾车觞咏，间课二孙为乐。其精明刚大之气，老益不灭云。平生不蓄姬妾，止一子即绳武，为宜人任氏出。自宜人卒，遂鳏居十余年以终，盖宜人于公有相知之道焉。任氏，祥符族也。公生于正统甲子三月四日，寿七十有四。宜人生于正统丁卯三月十一日，卒于正德丙寅二月十四日，寿六十。子绳武娶李氏，继娶徐氏。孙男二：长兰，娶和氏；次芷，聘谷氏。孙女一，适宣武卫指挥王宝。曾孙男二，玄住、玄保尚幼。合葬以嘉靖癸未四月一日。铭曰：
赋直而清，履素而贞。宦久而亨，卒完厥名。维国之桢，郁哉佳城。。

 家族 
曾祖父孫恩。祖父孫貞，曾任運司判官。父亲孫瑛。母馬氏，繼母王氏。重慶下。兄孫泰（縣主簿）、弟孫秦《天一阁藏明代科举录选刊·登科录》（《成化十四年戊戌科殿試金榜》）。

一子孫繩武，孫子孫蘭、孫芷。

参考

Category:成化元年乙酉科河南鄉試舉人
Category:孙姓
Category:尉氏人
Category:明朝户部主事
Category:明朝户部郎中
Category:明朝鞏昌府知府
Category:明朝貴州布政使司參政
Category:明朝廣西布政使
Category:明朝應天府府尹